*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*149. számú előterjesztés*

Bátaszék Város Önkormányzata Képviselő-testületének 2019. július 11-én,

16 órakor megtartandó **RENDKÍVÜLI** ülésére

***Védőnői bérrendezéshez forrás biztosítása***

|  |
| --- |
| **Előterjesztő:** Borosné Simon Zsuzsanna Gondozási Központ vezető  **Készítette**: Borosné Simon Zsuzsanna Gondozási Központ vezető  Dr. Tóth Korinna igazgatási ügyintéző  **Törvényességi ellenőrzést végezte:** dr. Köbli Kata aljegyző  **Tárgyalja:** |

***Tisztelt Képviselő-testület!***

Az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013. (VII. 5.) Korm. rendelet (továbbiakban: Rendelet) módosítása alapján az egészségügyi szakdolgozói bértábla hatálya alá kerülnek a védőnők.

A Rendelet 2/A. § (6) bekezdésében foglaltak alapján az egészségügyi ágazati előmeneteli szabályok hatálya alá tartozó védőnő havi alapbére (garantált illetménye) nem lehet kevesebb, mint a Rendelet 7. melléklete szerinti összeg. A garantált illetmény magánban foglalja az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendeletben meghatározott védőnői kiegészítő pótlékot.

A Rendelet 4. §-a szerint az egészségügyi ágazati előmeneteli szabályok hatálya alá tartozó védőnőt foglalkoztató védőnői szolgáltató – a 2/A. § (6) bekezdése szerint meghatározott alapbérben részesülő dolgozójának a 2019. július hónaptól bérszámfejtésre kerülő alapbéréhez és annak szociális hozzájárulási adójához kapcsolódóan támogatásra jogosult. A védőnői szolgáltató részére az alapbéremeléshez kapcsolódó támogatás havi mértéke 2019. július hónaptól megegyezik a 15. mellékletben szereplő és az azt terhelő mindenkori szociális hozzájárulási adó összegével emelt összeggel.

A védőnői szolgáltató munkáltató a fenti támogatás iránti igényét – a Rendelet 4/D. § (1) bekezdése alapján – 2019. június 30. napjáig nyújthatta be a NEAK által meghatározott, elektronikusan kitölthető kérelem formájában. A Gondozási Központ a kérelmét határidőben benyújtotta.

Fentiek alapján 2019. évre 1.146.000,- Ft (975.319,- Ft bér + 170.681,- Ft járulék) többletköltség keletkezik, melyből 900.000,- Ft NEAK támogatást tud igényelni a Gondozási Központ. A fennmaradó 246.000,- Ft különbözetet sem a Gondozási Központ, sem a Társulás nem tudja az idei költségvetéséből fedezni, ezért kéri a Képviselő-testületet, hogy a Bátaszék Város Önkormányzatára eső 202.858,- Ft-ot (172.645,- Ft bér + 30.312,- Ft járulék) biztosítsa a 2019. évi költségvetés általános tartalékkerete terhére. (Az intézményvezető kérelme az előterjesztés melléklete.)

Kérjük a tisztelt képviselő-testületet az előterjesztés megtárgyalására, a határozati javaslat elfogadására.

**H a t á r o z a t i j a v a s l a t**

**a védőnői bérrendezéshez forrás biztosítására**

Bátaszék Város Önkormányzatának Képviselő-testülete

1. a Bátaszék és Környéke Önkormányzatainak Egészségügyi és Gyermekjóléti Intézmény-fenntartó Társulás részére – *Bátaszék Város Önkormányzatának 7/2019. (III.14.) önkormányzati rendelet 7. § a) pontjában* megállapított hozzájáruláson felül – a 2019. 07. 01-jétől esedékes védőnői bérrendezés kapcsán keletkezett bérkülönbözetre – Bátaszék Város Önkormányzatára vonatkozóan – 202.858,- Ft, azaz Kettőszáznyolcvanötezer-nyolcszázötvennyolc forint további forrást biztosít a 2019. évi költségvetés általános tartalékkerete terhére;
2. felkéri a Bátaszéki Közös Önkormányzati Hivatal Jegyzőjét, hogy a költségvetési rendelet módosításakor gondoskodjon az adat átvezetéséről.

Határidő: azonnal

Felelős: Kondriczné dr. Varga Erzsébet jegyző

(határozat megküldéséért)

Határozatról értesül: ESZGY Társulás

BKÖH pénzügyi iroda

irattár